ທ່ານ Kerry ແລະທ່ານ Lavrov ຊອກຫາຄຳຕອບ ທາງ ການເມືອງ ສຳລັບ ຊີເຣຍ
ລັດຖະມົນຕີຕ່າງປະເທດ ສຫລ ທ່ານ John Kerry ກຳລັງຢູ່ທີ່ ນະຄອນວຽນນາ ເພື່ອພົບປະກັບ ລັດຖະມົນຕີ ຕ່າງປະເທດຣັດເຊຍ ເພື່ອຊອກຫາຄຳຕອບ ຕໍ່ບັນຫາຊີເຣຍ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ແລະລັດຖະມົນຕີການຕ່າງປະເທດຣັດເຊຍທ່ານ Sergei La- vrov ໄດ້ເປີດການເຈລະຈາທີ່ນະຄອນວຽນນາໃນຄວາມພະ ຍາຍາມເພື່ອຊອກຫາຊ່ອງທາງຮ່ວມກັນ ກ່ຽວກັບ ອະນາຄົດ ທາງດ້ານການເມືອງຂອງຊີເຣຍ ລັດຖະມົນຕີທັງສອງໄດ້ຈັບມືກັນແຕ່ບໍ່ໄດ້ໃຫ້ຄວາມເຫັນໃດໆ ໃນຂະນະທີ່ພວກ ທ່ານເຂົ້າສູ່ຫ້ອງປະຊຸມ ໃນວັນສຸກມື້ນີ້ ນອກນັ້ນພວກທ່ານຍັງຈະໄດ້ພົບປະກັບບັນດາຜູ້ຕາງໜ້າຂອງ ອົງການສະຫະປະຊາຊາດ ເທີກີ ແລະຊາອຸດີ ອາຣາເບຍ ທ່ານ Adel al-Jubier ລັດຖະມົນຕີການຕ່າງປະເທດຊາອຸດີ ອາຣາເບຍ ກ່າວກ່ອນການ ເຈລະຈາ ໃນວັນສຸກມື້ນີ້ວ່າ “ພວກເຮົາເຊື່ອວ່າ ການແຊກແຊງ ຂອງ ຣັດເຊຍ ຢູ່ໃນຊີເຣຍ ເປັນໄພອັນຕະລາຍ ຍ້ອນມັນເຮັດໃຫ້ບັນຫາຂັດແຍ້ງດັ່ງກ່າວ ຊຸດໂຊມລົງຕື່ມ ” ໃນຂະນະທີ່ທັງຣັດເຊຍແລະແນວໂຮມ ພາຍໃຕ້ການນຳພາຂອງສະຫະລັດຕ່າງກໍມີກຳລັງ ທະຫານຂອງຕົນຢູ່ໃນຊີເຣຍແຕ່ທັງສອງຝ່າຍກໍມີຄວາມເຫັນບໍ່ຄືກັນກ່ຽວກັບວ່າຈະແກ້ໄຂ ບັນຫາຄວາມວຸ້ນວາຍພາຍໃນປະເທດັ່ງກ່າວແບບໃດ ຣັດເຊຍ ໄດ້ໃຫ້ການໜຸນຫຼັງຕໍ່ປະທານາທິບໍດີຊີເຣຍ ທ່ານ Bashar al-Assad ໂດຍທາງ ການເມືອງແລະການທະຫານໃນຂະນະທີ່ສະຫະລັດເຊື່ອວ່າ ທ່ານ Assad ບໍ່ຄວນມີສ່ວນ ຮ່ວມໃດໆ ໃນການແກ້ໄຂທາງການເມືອງໄລຍະຍາວ ຕໍ່ບັນຫາຂັດແຍ້ງໃນຊີເຣຍ ທ່ານ Kerry ໄດ້ຖາມ ໃນລະຫວ່າງການປາກົດໂຕຮ່ວມກັບລັດຖະມົນຕີການຕ່າງປະເທດ ເຢຍຣະມັນ ທ່ານ Frank Walter-Steinmer ໃນວັນພະຫັດ ວານນີ້ວ່າ “ບັນຫາມີຢູ່ວ່າ ພວກເຮົາສາມາດກ້າວໄປເຖິງ ຂັ້ນຕອນທາງດ້ານການເມືອງ ໃນລະຫວ່າງເວລາທີ່ມີການ ກະຈາຍຄວາມຮັບຜິດຊອບແລະແບ່ງປັນອຳນາດຢູ່ໃນຊີເຣຍໂດຍໄດ້ມີການແບ່ງປັນຢ່າງ ຖືກຕ້ອງຫຼືບໍ່ໂດຍປະຊາຊົນຊາວຊີເຣຍ ນັ້ນຄືສິ່ງທີ່ພວກເຮົາກຳລັງເຮັດວຽກ ເພື່ອໃຫ້ບັນ ລຸຄວາມສຳເລັດ ” ແນວໂຮມ ພາຍໃຕ້ການນຳພາຂອງສະຫະລັດ ໄດ້ສະໜອງອຸບປະກອນທາງທະຫານແກ່ ພວກຕໍ່ຕ້ານລັດຖະບານນິຍົມແນວທາງປານກາງ ໃນຖານະທີ່ເປັນສ່ວນນຶ່ງຂອງການປຸກ ລະດົມໃນຂອບເຂດທີ່ກວ້າງຂວາງ ເພື່ອຕໍ່ສູ້ກັບກຸ່ມຫົວຮຸນແຮງລັດອິສລາມຢູ່ໃນປະເທດ ດັ່ງກ່າວ